open-index/open-wikipedia-markdown huggingface dataset:
Adomo Mickevičiaus skveras

**Adomo Mickevičiaus skveras** – Vilniaus senamiesčio skveras. Yra Maironio gatvėje, šalia Vilnelės, prie šv. Onos bažnyčios varpinės bei Bernardinų bažnyčios.

## Istorija
1984 m. pietinėje skvero dalyje pastatytas Adomo Mickevičiaus paminklas. Link jos veda trys takeliai ir bazaltiniai laipteliai.

1987 m. rugpjūčio 23 d. skvere įvyko pirmasis valdžios nesankcionuotas mitingas sovietmečiu ir pirmoji vieša antisovietinė demonstracija po 1972 m. „Kauno pavasario“.

## Šaltiniai
Viktorijos žemė

**Viktorijos žemė** () – kraštas rytų Antarktidoje, tarp 142 ir 170° r. il. Vakaruose žemę skalauja Roso jūra, šiaurėje – Somovo jūra, iš žemyno pusės driekiasi Transantarktiniai kalnai, iškylantys iki 4025 m aukščio (Listerio k.). Rytuose prie kalnų glaudžiasi ledyninė plynaukštė. Ledo dangos storis centrinėje dalyje viršija 2500 m.

Viktorijos žemėje veikė tyrimų stotis Leningradskaja (TSRS, nuolat veikė 1971–1991 m.). Kraštas patenka į Australijos ir Naujosios Zelandijos antarktinių pretenzijų erdvę.

Viktorijos žemę 1841 m. atrado britų jūrininkas Džeimsas Rosas ir pavadino Anglijos karalienės Viktorijos garbei.

## Šaltiniai
Merės Berd žemė

**Merės Berd žemė** () – kraštas vakarų Antarktidoje, tarp Roso šelfinio ledyno vakaruose ir Elsvorto žemės rytuose. Ledo dangos storis vietomis viršija 4000 m. Ledo guoliai vietomis slūgso 500–1500 m žemiau jūros lygio. Netoli pakrantės virš ledo dangos iškyla nunatakai ir kalnagūbriai (Edselfordo, Halflado, Egzekiutiv Komiti ir kt.), siekiantys 3000–4000 m aukštį.

Į Merės Berd žemę jokia valstybė nėra oficialiai pareiškusi teritorinių pretenzijų (nors dėl Antarkties sutarties visas žemynas yra politiškai neutralus, daugumą jo teoriškai susiskirsčiusios keletas valstybių). Tai didžiausia Žemės sausumos teritorija (~1 610 000 km²), į kurią niekas nėra pareiškęs pretenzijų. Krašte veikia JAV Berdo stotis, seniau veikė ir TSRS stotis Ruskaja (1978–1990 m.).

Merės Berd žemę 1929 m. atrado amerikiečių lakūnas Ričardas Berdas ir pavadino savo žmonos Meri garbei.

## Šaltiniai
Elsvorto žemė

**Elsvorto žemė** () – kraštas vakarų Antarktidoje, į pietvakarius nuo Antarktidos pusiasalio, tarp 62 ir 102° v. il. Iš šiaurės skalaujama Belingshauzeno jūros, rytuose ribojasi su Merės Berd žeme, o vakaruose įsiterpia Ronės šelfinis ledynas. Ledo dangos storis iki 3000 m. Rytinėje dalyje iškilę Elsvorto kalnai (aukštis iki 5140 m, Vinsono masyvas – aukščiausia žemyno vieta).

Ši žemė patenka į Čilės ir Jungtinės Karalystės pretenzijų sritis.

Elsvorto žemę 1935 m. atrado amerikiečių lakūnas Linkolnas Elsvortas ir pavadino savo tėvo Džeimso Elsvorto garbei.

## Šaltiniai
Elsvorto kalnai

**Elsvorto kalnai** () – kalnai vakarų Antarktidoje, Elsvorto žemės pietuose. Išsidriekę per 700 km, tarp 77–81° p. pl. ir 80–87° v. il. Sudaryti daugiausia iš molingų skalūnų, filitų, smiltainio, kvarco ir konglomerato. Yra akmens anglies telkinių. Didžiausi kalnagūbriai – Sentinelo ir Heritidžo. Sentinelo kalnagūbryje yra aukščiausia Elsvorto kalnų ir visos Antarktidos vieta – Vinsono masyvas (4892 m).


Mount Shinn from North East by Christian Stangl (flickr).jpg|Šino kalnas
Sentinel Range, Ellsworth Mountains, Antarctica.jpg|Sentinelo kalnagūbris
Vinson Approach 2002 vv1.jpg|Vinsono masyvas


## Šaltiniai
Vilhelmo II žemė

**Vilhelmo II žemė** () – kraštas rytų Antarktidoje, tarp 88 ir 92° r. il. Iš šiaurės skalaujama Deiviso jūros, ribojasi su Princesės Elžbietos ir Karalienės Merės žemėmis. Ledo dangos storis 1000–2000 m. Vienintelė ledo nedengiama vieta – pakrantėje stūksantis užgesęs ugnikalnis, Hausbergo kalnas (369 m).

Ši žemė patenka į Australijos Antarktinę teritoriją. Seniau veikė Rusijos laikina antarktinė stotis Sovietskaja.

Vilhelmo II žemę 1902 m. atrado vokiečių keliautojas Erichas fon Drigalskis ir pavadino Vokietijos imperatoriaus Vilhelmo II garbei.

## Šaltiniai
Vilkso žemė

**Vilkso žemė** () – kraštas rytų Antarktidoje, tarp 100 ir 142° r. il., tarp Adelės ir Karalienės Merės žemių. Iš šiaurės skalaujama Mausono jūros. Ledo dangos storis vietomis viršija 3000 m. Pakrantėje yra antarktinių oazių (Bangero, Grisono). Vilkso žemės pakrantėje išskiriami Nokso, Bado, Sabrinos, Klario, BANZARE krantai.

Ši žemė patenka į Australijos Antarktinę teritoriją. Yra šios antarktinės stotys: Keisio stotis (Australija), Konkordija (Italija, Prancūzija), A. B. Dobrovoskio stotis (neveikianti, Lenkija), Vilkso stotis (neveikianti, Australija).

Vilkso žemę 1840 m. atrado amerikiečių keliautojas Čarlzas Vilksas, kurio garbei šią žemę pavadino 1911–1914 m. Australijos antarktinė ekspedicija.

## Šaltiniai
Karalienės Marijos Žemė

**Karalienės Marijos Žemė** (arba *Karalienės Merės Žemė*, ) – kraštas rytų Antarktidoje, tarp 92°03' ir 100°04' r. il., tarp Vilhelmo II žemės ir Vilkso žemės. Iš šiaurės skalaujama Mausono ir Deiviso jūrų (pakrantė vadinama Tiesos krantu). Ledo dangos storis siekia iki 3000 m. Yra poledyninis Vostoko ežeras.

Ši žemė patenka į Australijos Antarktinę teritoriją. Yra šios antarktinės stotys: Pionerskaja (veikė 1956–1959 m., TSRS), Komsomolskaja (1957–1962 m., TSRS), Vostoko stotis (TSRS/Rusija).

Karalienės Marijos Žemę 1912 m. atrado australų keliautojas Daglasas Mausonas ir pavadino karaliaus Jurgio V žmonos Marijos Tekietės (*Mary of Teck*) garbei.

## Šaltiniai
Tedis 2

**Tedis 2** () – 2015 m. JAV sukurta komedija apie atgijusį pliušinį meškiną, 2012 m. filmo tęsinys.

## Pagrindiniai aktoriai
: *Aktorius – vaidmuo*
* Mark Wahlberg – Džonas Benetas
* Seth MacFarlane – Tedis (balsas)
* Amanda Seyfried – Samanta Leslė Džekson
* Jessica Barth – Tami-Lyn
* Giovanni Ribisi – Donis
* Morgan Freeman – Patrikas Meighanas
* John Slattery – Šepas Vaildas
* Patrick Warburton – Gajus
* Sam J. Jones – vaidina save
* Liam Neeson – pirkėjas parduotuvėje

## Turinys

Praėjo pusė metų po to, kai Džonas išsiskyrė su savo drauge Lore. Meškinas Tedis veda Tami-Lyn, tačiau jų santykius ištinka krizė. Norėdami išsaugoti šeimą, jie nusprendžia turėti kūdikį, tačiau po Tedui su Džonu niekaip nepavyksta rasti tinkamo donoro. Netrukus juos ištinka bėda: valstybės institucijos galų gale susidomi Tedžiu ir jo teisiniu statusu. Šis netenka darbo, o santuoka su Tami-Lyn anuliuojama. Nenorėdamas nusileisti, Tedis nusprendžia teisme išsiaiškinti savo socialinį statusą ir įrodyti esąs žmogus.

Byla tenka pradedančiai advokatei Samantai, kuri patinka ir Džonui, ir Tedžiui. Pastarasis stengiasi juodu supiršti, tačiau byla pralaimima ir Tedis teismo pripažįstamas daiktu. Vienintele jo, Džono ir Samantos viltimi tampa patyręs advokatas Patrikas Meighanas, kurį jie turi įkalbėti imtis bylos…
Vyras, žirgas ir ginklas

**Vyras, žirgas ir ginklas** () – 1967 m. sukurtas vesternas.

## Pagrindiniai aktoriai
: *Aktorius – vaidmuo*
* Tony Anthony – Nepažįstamasis 
* Daniele Vargas – Gerasis Džimas
* Marco Guglielmi – Pamokslininkas
* Jill Banner – Karolina
* Marina Berti – Etelė

## Turinys

Paslaptingas Nepažįstamasis susiduria su gauja plėšikų, ketinančių apiplėšti pašto karietą, kuria turi būti gabenamas vertingas krovinys. Jis leidžia įvykti užpuolimui, kad paskui pats, padedamas iškalbingo pamokslininko, tinkamu metu perimtų grobį...
Norite ar ne?

**Norite ar ne?** () – 2014 m. Prancūzijoje sukurta komedija.

## Pagrindiniai aktoriai
: *Aktorius – vaidmuo*
* Sophie Marceau – Judita 
* Patrick Bruel – Lamberas
* Andre Wilms – Michelis
* Sylvie Vartan – Nadina
* Francois Morel – Alanas
* Philippe Lellouche – Bruno

## Turinys

Lamberas, kenčiantis nuo sekso priklausomybės, įvairiais būdais mėgina pakeisti savo gyvenimo būdą. Jis tampa šeimos konsultantu ir stengiasi susilaikyti nuo bet kokių artimesnių santykių su moterimis, tačiau dėl to tampa labai irzlus. Deja, situacija netrukus pablogėja, nes Lambero asistente tampa daili moteris Judita, nuo pirmos pažinties dienos siekianti užmegzti su juo artimesnius santykius...
Išlikimo žaidimas

**Išlikimo žaidimas** () – 2015 m. JAV sukurtas trileris pagal Rob White romaną „Deathwatch“.

## Pagrindiniai aktoriai
: *Aktorius – vaidmuo*
* Michael Douglas – Džonas Madekas
* Jeremy Irvine – Benas
* Ronny Cox – šerifas Robas
* Hanna Mangan-Lawrence – Liana

## Turinys

Benas – nedidelio atokaus miestelio šerifo padėjėjas ir geriausias apylinkės pėdsekys. Po to, kai jo draugė Liana išvyksta studijuoti į koledžą, šerifas jam pasiūlo darbą – lydėti į dykumą medžioti Džoną Madeką. Turtuolis, turintis geriausią įrangą, ginklus bei pagal užsakymą gamintą džipą, kaip paaiškėja, neturi licencijos, tačiau paperka tiek šerifą, tiek patį Beną. Pernakvoję dykumoje, vyrai ryte surengia pasalą, tačiau Džonas, paskubomis paleidęs šūvį, nužudo žmogų. Norėdamas išvengti atsakomybės, Džonas taip pat paleidžia į kūną šūvį iš Beno šautuvo, o tuomet, šantažuodamas ir siūlydamas pinigus, mėgina šį priversti padėti paslėpti nusikaltimą. Kuomet Benas pamėgina iškviesti pagalbą, Džonas, grasindamas ginklu, jį išrengia ir paleidžia į dykumą, iš tolo sekdamas ir stebėdamas, kuomet šis mirs išsekintas kaitros...
Kelio didvyriai (filmas)

**Kelio didvyriai** () – 1970 m. sukurta karinė komedija.

## Pagrindiniai aktoriai
: *Aktorius – vaidmuo*
* Clint Eastwood – eilinis (buvęs leitenantas) Kelis
* Telly Savalas – seržantas „Didysis Džo“
* Carroll O‘Connor – generolas Koltas
* Donald Sutherland – seržantas Odbolas
* Gavin MacLeod – Moriartis
* Stuart Margolin – seržantas „Mažasis Džo“

## Turinys

1944-ieji metai, Prancūzija. Karinės operacijos metu į amerikiečių rankas patenka vokiečių pulkininkas, kuris prasitaria apie 16 milijonų dolerių vertės aukso krovinį, saugomą banke 30 kilometrų nuo fronto linijos. Buvusiam leitenantui Keliui į galvą šauna mintis suorganizuoti operaciją, užimti banką ir pasisavinti auksą...
Domas Hemingvėjus (filmas)

**Domas Hemingvėjus** () – 2013 m. Jungtinėje Karalystėje sukurta juodojo humoro veiksmo komedija, demonstruota Toronto kino festivalyje.

## Turinys

12 metų atsėdėjęs kalėjime, seifų plėšikas Domas Hemingvėjus atsiduria laisvėje. Per tą laiką mirė jo žmona, duktė gyvena su juodaodžiu muzikantu bei nenori nieko girdėti apie tėvą, o pasaulis gerokai pasikeitė. Atsiteisęs su buvusios žmonos buvusiu vyru, jis kartu su bičiuliu Diku keliauja į Prancūziją pas misterį Fonteiną – buvusį darbdavį, kurio jis per visą tą laiką neišdavė. Iš jo Domas gauna 750 tūkstančių svarų kaip kompensaciją, tačiau kuomet gyvenimas, regis, vėl pradeda jam šypsotis, Fonteino draugė Paolina pasprunka su visais jo pinigais.

Grįžęs į Angliją, Domas bando taikytis su dukra ir rasti naują darbdavį, tačiau nei vieni, nei kiti juo nebepasitiki...

## Pagrindiniai aktoriai
: *Aktorius – vaidmuo*
* Jude Law – Domas Hemingvėjus, seifų plėšikas
* Richard E. Grant – Dikas, geriausias Domo draugas
* Demian Bichir – misteris Fonteinas, nusikaltėlių autoritetas, buvęs Domo „darbdavys“
* Emilia Clarke – Evelina Hemingvėj, Dodo duktė
* Nathan Steward-Jarrett – Hju, Evelinos draugas
* Madalina Diana Ghenea – Paolina, Fontein draugė  
* Kerry Condon – Melodė
GAZ-21

**GAZ-21 „Volga“** (*ГАЗ-21 «Волга»*) – tarybinių vidurinės klasės lengvųjų automobilių serija, 1956–1970 m. gaminta Gorkio automobilių gamykloje (GAZ). Iš viso pagaminta 639 478 vienetų šių automobilių.

Šis automobilis kurtas daugiausia remiantis ankstesniu GAZ gaminiu – M-20 „Pobeda“, tačiau nuo pastarojo ženkliai skyrėsi. Nors GAZ-21 kūrimas prasidėjo dar 1951 m., serijinė gamyba pradėta 1956 m. Pradžioje „Volga“ gaminta ir su automatine greičių dėže, bet greitai šios modifikacijos atsisakyta. Pirmos laidos GAZ-21 išsiskyrė gulsčiomis radiatoriaus grotelėmis, ant variklio dangčio turėjo elnio skulptūrėlę, bet vėliau ji saugumo ir taupumo sumetimais pašalinta. Antra serija pradėta gaminti nuo 1958 m. – šios „Volgos“ grotelės buvo statmenos, atnaujintas prietaisų skydelis. Nuo 1962 m. gaminta trečioji GAZ-21 serija, kuri pasižymi tankesniu grotelių tinklu, ištisu bamperiu, nebeliko nei elnio, nei vėliau jį pakeitusio „lašo“ ant variklio gaubto, sumažėjo chromuotų detalių.

Išleista daug įvairių tarnybinėms reikmėms, eksportui pritaikytų modifikacijų, automobilių su dyzeliniu varikliu, su universalo kėbulu, pagerintos komplektacijos modelių.

Standartinės modifikacijos automobilis buvo 4810–4830 mm ilgio, 1800 mm pločio, 1610 mm aukščio, 2700 mm ratų bazės, 1450–1875 kg masės. Automobilį varė benzininis, 4 cilindrų, 2,5 l darbinio tūrio, 70–75 AG variklis ZMZ-21. Automobilis išvystydavo iki 130 km/h greitį.

GAZ-21 „Volga“ buvo laikomas prestižiniu tarybiniu automobiliu. Tai buvo prabangiausias paprastam gyventojui įperkamas automobilis. Šiuo automobiliu važinėdavo tarybinė nomenklatūra – jis būdavo skiriamas kolūkių pirmininkams, gamyklų vadovams, partiniams veikėjams, kosmonautams, kitiems „ypatingai nusipelniusiems tarybinei liaudžiai“. Be to, „Volga“ tapo pagrindiniu tarnybiniu automobiliu – ji būdavo skiriama taksi, milicijai, greitajai medicininei pagalbai, dujų avarinei tarnybai, oro uostams, KGB ir kt. Automobilis eksportuotas į daugelį šalių Vakarų, Pietų Europoje, Artimuosiuose Rytuose. Dabar GAZ-21 „Volga“ yra populiarus automobilių kolekcionierių objektas.


GAZ-21 (1st generation) "Volga" in Moscow, Russia.jpg|Pirmos kartos GAZ-21
Парад невест 316.JPG|Antros kartos GAZ-21
GAZ 21 Volga in Seversk.jpg|Trečios kartos GAZ-21
GAZ-21 "Volga" (rear view).jpg|Vaizdas iš galo
GAZ-21 "Volga" interior.jpg|Prietaisų skydelis
Juetu

**Juetu** ( – 'mėnulio kiškis'), arba dar ***Jutu*** ( – 'nefritinis kiškis'), ***Lintu*** ('stebuklingas kiškis') – senovės kinų mitologinis kiškis, gyvenantis Mėnulyje po ten augančiu rudu medžiu ir nuolatos piestoje grūdantis nemirtingumo gėrimą.

Juetu rašytiniuose šaltiniuose minimas tik nuo III a., tačiau XX a. 7-ajame dešimtmetyje rasta kapavietė Maduvajuje, datuojama Vakarų Han laikotarpiu (206 m. pr. m. e. – 8 m. m. e.), kur rasta vėliava, vaizduojanti Mėnulio pjautuvą ir kiškį, stovintį ant galinių kojų ir grūdantį piestą. Taigi, manoma, kad Juetu įvaizdis yra senas.

## Šaltiniai
Jum Kaašas

**Jum Kaašas** ( – 'miškų valdovas') arba dar ***Jum Viila*** – majų mitologijos veikėjas – jaunas kukurūzų dievas. Genetiškai patenka į „storojo dievo“ mitologemą. Įsivaizduojamas kaip vaikas ar paauglys su galva, pereinančia į burbuolę, arba banguotais, sušiauštais plaukais, primenančiais kukurūzo lapus. Jo kultas buvo neįprastai paplitęs.

Tiesa, dabar manoma, kad Jum Kaašas buvęs laukinės gamtos, džiunglių dievu ir jo sąsajos su kukurūzais buvę nežymios.

## Šaltiniai
Jumala

**Jumala** (, , , ) – finougrų mitologijoje naudojamas dievybės, antgamtinės būtybės pavadinimas. Jumala visų pirma naudotas kaip dangaus dvasios vardas, bet daugiskaita pavadintas galėjo apimti ir dvasių pulkus. Įvedus krikščionybę, Baltijos finų tautose Jumala sutapatintas su krikščionių Dievu.

## Šaltiniai
Kūnas ir kraujas

**Kūnas ir kraujas** () – 1985 m. režisieriaus Paul Verhoeven istorinis nuotykių filmas.

## Pagrindiniai aktoriai
: *Aktorius – vaidmuo*
* Rutger Hauer – Martinas
* Jennifer Jason Leigh – Agnesė
* Tom Burlinson – Stivenas, lordo Arnolfinio sūnus
* Jack Thompson – kapitonas Džonas Hokvudas
* Fernando Hilbeck – lordas Arnolfinis
* Susan Tyrrell – Selina
* Ronald Lacey – Kardinolas
* Bruno Kirby – Orbekas

## Turinys

1501-ieji metai, Italija. Lordas Arnolfinis, padedamas samdinių armijos, užima neįvardintą miestą. Pradžioje kaip grobį žadėjęs leisti kareiviams šeimininkauti jame 24 valandas, vėliau jis persigalvoja ir liepia kapitonui Hokvudui išvaryti buvusius savo karius be jokio užmokesčio.

Samdiniai, vadovaujami buvusio Hokvudo padėjėjo Martino, apsistoja apleistuose griuvėsiuose, kur jo draugė prostitutė Selina pagimdo šio negyvą sūnų. Norėdami jį palaidoti, kareiviai atkasa šventojo Martino medinę skulptūrą ir būriui priklausantis šventikas, vadinamas Vyskupu, nusprendžia, kad tai Dievo ženklas ir samdiniai nusprendžia atkeršyti Arnolfiniui.

Tuo metu lordas ketina apvesdinti savo sūnų Stiveną su princese Agnese. Jiedu susitinka ir kartu suvalgo rastą mandragoros vaisių, turintį stebuklingos galios amžiams sujungti žmones. Netrukus juos užpuola Martino būrys, Arnolfinį sunkiai sužeidžia ir pagrobia vežimą su jame besislepiančia Agnese. Vėliau radęs ją, Martinas ją išprievartauja, tačiau Agnesė pradeda koketuoti su juo, tikėdamasi tokiu būdu užsitikrinti apsaugą. Ji dalyvauja užimant pilį ir tampa šio meiluže, tuo tarpu Stivenas kreipiasi į atsargą išėjusį Hokvudą, prašydamas šio pagalbos susigrąžinti nuotaką…
Jurjung ajy tojonas

**Jurjung ajy tojonas** ( – 'baltasis sutverėjas viešpats') – aukščiausia dievybė, aukštutinio pasaulio, ajy dievybių ir visatos valdovas jakutų mitologijoje. Tai gerbiamas senolis, apsivilkęs brangiais kailiais, skleidžiančiais karštį ir šviesą. Jurjung ajy tojono įvaizdžiu įasmeninama saulė. Viliujaus jakutai mano Jurjung ajy tojoną gyvenus pačiame aukščiausiame danguje, kur švietė dvi baltos saulės. Jurjung ajy tojonas jas išjudinęs sutvėrė trečią ir pakabino tarp dangaus ir žemės, kad ta šviestų jakutams.

Jurjung ajy tojono žmona vadinama Kun Kubėj chotun („saulėtoji geradarė šeimininkė“).

## Šaltiniai
Oksija

**Oksija** () – Graikijai priklausanti Jonijos jūros sala.

## Geografija
Oksija yra didžiausia sala pietinėje Echinadų salų grupėje, priklausančioje Jonijos saloms. Sala yra prie Achelojo upės žiočių. Oksijos salos ilgis – 5 km, plotis – apie 2 km. Saloje yra aukščiausias taškas visose Echinadų salose – 421 m. 2011 m. duomenimis saloje nebuvo nuolatinių gyventojų.

## Istorija
Šalia salos 1571 m. įvyko Lepanto mūšis.

2011 m. tuometinis Vilniaus meras Artūras Zuokas konferencijoje „Versli Lietuva“ pristatė savo idėją Lietuvai įsigyti Oksijos salą ir įkurti joje lietuvių kurortą – Dausuvą. Vėliau idėja nebebuvo vystoma.

2012 m. balandį salą nusipirko Kataro karališkoji šeima.

## Šaltiniai
Arklių gatvė

**Arklių gatvė** (anksčiau , ) – Lietuvos gatvė, esanti Vilniuje, Senamiestyje. Gatvės ilgis apie 430 metrų. Namų numeracija prasideda nuo susikirtimo su Didžiąja gatve ties Vilniaus rotuše. Gatvėje yra 26 namai. Oginskių rūmuose yra įsikūręs Valstybinis jaunimo teatras, Vilniaus teatras „Lėlė“ (Arklių g. 5). Taip pat gatvėje (Arklių g. 20) iki 2013 m. veikė Muzikos ir meno biblioteka (nuo 2015 m. - Žirmūnų g. 6). Netoli yra Lazdynų Pelėdos skveras.

## Šaltiniai

## Nuorodos
Chaosas (1984 filmas)

**Chaosas** () – brolių Paolo ir Vittorio Taviani sukurta drama pagal rašytojo Luigi Pirandello apsakymus. Filmą sudaro 5 atskiros istorijos, kurias sieja veiksmo vieta – Sicilija.

## Pagrindiniai aktoriai
: *Aktorius – vaidmuo*
* Margarita Lozano – Marigracija
* Claudio Bigagli – Bata
* Enrica Maria Modugno – Sidora
* Franco Franchi – Zidima
* Ciccio Ingrassia – donas Lolo
* Biagio Barone – Salvatorė
* Omero Antonutti – Luidžis 

## Apdovanojimai ir nominacijos
Miestas 44 (filmas)

**Miestas 44** () – 2014 m. Lenkijoje sukurta karinė drama apie 1944 m. Varšuvoje įvykusį sukilimą prieš hitlerinės Vokietijos okupacinę valdžią. Filme įvykiai vaizduojami jauno vaikino Stefano akimis.

## Pagrindiniai aktoriai
: *Aktorius – vaidmuo*
* Jozef Pawlowski – Stefanas
* Zofia Wichlacz – Bedronka (Alicija)
* Anna Prochniak – Kama (Kamila)
* Antoni Krolikowski – Beksa
* Maurycy Popiel – Goralas
* Filip Gurlacz – Rogalas
* Michal Mikolajczak – Aleksandras
* Krolina Staniec – Beata
* Jasmina Polak – Eva
* Tomasz Schuchardt – Kobra
Interviu (2003 filmas)

**Interviu** () – 2003 m. Olandijoje sukurta drama. Filmo veiksmas beveik visą laiką vyksta uždaroje erdvėje – bute, į kurį atvyksta žurnalistas paimti interviu iš kino žvaigždės.

Pagrindinio vaidmens atlikėja Katja Schuurman buvo nominuota Auksiniam veršiui Nyderlandų filmų festivalyje. Juostos režisierius Theo van Gogh po metų buvo nužudytas islamo fundamentalistų. 2007 m. aktorius ir režisierius Steve Buscemi sukūrė filmo perdirbinį ir kartu su Sienna Miller atliko pagrindinius vaidmenis. Katja Schuurman šiame filme taip pat gavo epizodinį vaidmenį.

## Siužetas

Politikos apžvalgininkas, žurnalistas Pjeras Pitersas, gauna netikėtą užduotį – parengti interviu su populiariausia šalyje kino žvaigžde. Jiedu susitinka Katios bute ir vienas kitam nuo pat pradžių nepatinka: Pjeras, įpratęs bendrauti su politikais ir įtakingais žmonėmis, žiūri į merginą iš aukšto, tuo tarpu šią siutina, kad jis atvyko nepasiruošęs, neparengęs „namų darbų“ ir beveik nieko nežino apie jos veiklą ir pasiekimus. Interviu pamažu virsta tikra žodžių ir emocijų dvikova, atverianti kiekvieno jų praeities žaizdas ir kupina nuotaikų kaitos: abejingumo, meilės prisipažinimo ir neapykantos...

## Pagrindiniai aktoriai
: *Aktorius – vaidmuo*
* Katja Schuurman – Katia
* Pierre Bokma – Pjeras Pitersas
* Theo Maassen – Teo
* Ellen ten Damme – Elen
Oginskių rūmai

**Oginskių rūmai**  – Lietuvos didikų Oginskių pastatyti rūmai, esantys Vilniaus senamiestyje, Arklių gatvėje.

Ignoto Oginskio (1698–1775) rūmų pastatų kompleksas saugomas valstybės. Jis reikšmingas archeologiniu, architektūriniu, dailės, istoriniu bei urbanistiniu požiūriu.

## Nuorodos
*Igno Oginskio rūmų pastatų kompleksas
*Rūmų istorija
Admirolas (2015 filmas)

**Admirolas** () – 2015 m. Nyderlanduose sukurtas istorinis filmas. Dar neparodyta juosta sulaukė kritikos dėl neva liaupsinamos kolonijinės Nyderlandų praeities (nors juostoje apie ją beveik neužsimenama) bei rodomų komplikuotų šalies santykių su Britanija bei Prancūzija.

## Siužetas

XVII amžiaus Nyderlandai. Jauna respublika sėkmingai konkuruoja su jūrose dominuojančia Britanija, sugebėdama mesti šiai iššūkį. Mūšyje žuvus admirolui Martenui Trompui, šalies premjeras Johanas de Vitas vadovauti laivynui patiki buvusiam šio padėjėjui Micheliui de Roiteriui. Nekilmingas, tačiau puikiai išmanantis laivybą, de Roiteris turi kovoti ne tik su britais, bet ir rezgamomis politinėmis intrigomis. Šalyje vis labiau įsigali monarchistai ir, nepaisant savo nuopelnų šaliai, admirolas jiems tampa neparankus, todėl valdžią įgavęs princas nusprendžia pavesti šiam užduotį, iš kurios nėra vilčių sugrįžti gyvam…

## Pagrindiniai aktoriai
: *Aktorius – vaidmuo*
* Frank Lammers – Michelis de Roiteris
* Barry Atsma – Johanas de Vitas
* Egbert-Jan Weber – Viljamas III
* Jada Borsato – Netje de Roiter
* Derek de Lint – Johanas Kevitas
* Rutger Hauer – Martenas Trompas
* Hajo Bruins – Kornelijus Trompas

## Apdovanojimai
* Pekino kino festivalis – geriausio filmo nominacija
* Nyderlandų filmų festivalis – geriausio filmo nominacija
Moterų kalėjimo žiaurumai

** Moterų kalėjimo žiaurumai** () – 1982 m. režisieriaus Bruno Mattei sukurtas eksploatacinis filmas. 

## Pagrindiniai aktoriai
: *Aktorius – vaidmuo*
* Laura Gemser – Emanuelė / Laura Kendal
* Gabriele Tinti – daktaras Moranas
* Maria Romano – Kitė
* Ursula Flores – Konsuela
* Antonella Giacomini – Meloun
* Franco Caracciolo – Lenderis
* Lorraine De Selle

## Turinys

Žurnalistė Emanuelė, siekdama surinkti duomenis apie žiaurumus moterų kalėjime, apsimeta prostitute ir narkotikų prekeive, kad į jį patektų. Prižiūrėtojų ir kitų kalinių kankinimai bei išnaudojimai dažnai peržengia visas ribas, tačiau netrukus kalėjimo vyresnioji išsiaiškina, kas iš tiesų yra kalinė Laura Kendal. Bėdoje atsidūrusiai Emanuelei padėti gali tik kitas kalinys, daktaras Moranas...
Charakteris (1997 filmas)

**Charakteris** () – 1997 m. Olandijos ir Belgijos kinematografininkų sukurta drama, apdovanota Oskaru geriausio užsienio filmo kategorijoje.

## Pagrindiniai aktoriai
: *Aktorius – vaidmuo*
* Fedja van Huêt – Džeikobas Katadriufė
* Jan Decleir – Drevenhafenas
* Betty Schuurman – Joba

## Turinys

Džeikobas Katadriufė – nesantuokinis teismo vykdytojo Drevenhafeno ir šio buvusios namų šeimininkės Jobos sūnus. Vos motina sužinojo esanti nėščia, ji paliko visų nemėgstamo Drevenhafeno namus ir išdidžiai atsisakė priimti jo pagalbą, pinigus ir netgi piršlybas. Į visus sūnaus klausimus apie tėvą ji atsakydavo: „- Mums nieko iš jo nereikia“. Paauglystėje, pakliuvęs į policiją, Džeikobas mėgino prašyti tėvo pagalbos, tačiau šis jį atstūmė.

Jaunuolio santykiai su motina taip pat liko komplikuoti. Norėdamas greičiau palikti namus, jis paėmė paskolą banke ir įsigijo tabako krautuvę, tačiau investicija nepasiteisino. Džeikobas įsidarbino klerku teisininkų kontoroje, kur netruko sulaukti bankroto dėl paskolos bylos. Paaiškėjo, kad bankas, paskolinęs pinigus, priklauso jo tėvui, tačiau Drevenhafenas neatsiėmė ieškinio ir Džeikobui teko grąžinti sumą per metus iš atlyginimo. Norėdamas mesti iššūkį, jis paėmė dar vieną paskolą, tačiau ir dėl šios grąžinimo vėliau teko atsidurti teisme. Šį kartą jam pavyksta išvengti bankroto ir nors jis sėkmingai kopia karjeros laiptais, tačiau tėvo šešėlis nesiliauja jo persekioti. Tik ko šis siekia – sužlugdyti sūnų ar padėti jam tapti stipresniu?

## Apdovanojimai ir nominacijos
Sunokęs vaisius (filmas)

**Sunokęs vaisius** () – 1977 m. Vakarų Vokietijoje sukurtas erotinis filmas.

## Pagrindiniai aktoriai
: *Aktorius – vaidmuo*
* Betty Verges – Patricija
* Claus Richt – Tomas
* Olivia Pascal – Amanda
* Wolf Goldan – Berndtas
* Walter Kraus – Miuleris

## Turinys

Studentė Patricija, atvykusi į Graikiją atostogų, nusprendžia laiku negrįžti į Miuncheną. Atidavusi savo lėktuvo bilietą oro uoste sutiktai porai, ji sėda į nepažįstamo vyro automobilį. Keliaudama autostopu, laisvos moralės mergina leidžiasi į naujas pažintis ir seksualinius eksperimentus su sutiktais naujais žmonėmis, kol sutinka ir įsimyli žurnalistą Tomą...
Fračija prieš Drakulą

**Fračija prieš Drakulą** () – 1985 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Paolo Villaggio – Džandomenikas Fračija
* Edmund Purdom – grafas Vladas Drkula
* Gigi Reger – Filinis
* Ania Pieroni – grafienė Onira
* Giuseppe Cederna – Borisas
* Isabella Ferrari – Luna
* Susanna Martinkova – Katarina
* Romano Puppo – Frankenšteinas

## Turinys

Džandomenikas Fračija – nevykėlis nekilnojamojo turto agentas, bijantis visko, net savo paties šešėlio, jam nesiseka nei darbe, nei asmeniniame gyvenime. Galiausiai darbdavys jam pareiškia ultimatumą – arba jis parduos bent vieną namą, arba neteks darbo. Fračijai pavyksta rasti klientą, kurį domina Transilvanijoje esanti senovinė pilis. Jiedu vyksta į vietą, neįtardami, kad šios šeimininkas grafas Vladas yra vampyras...
Juši

**Juši** ( – 'lietaus valdovas') kinų mitologijoje – lietaus dievybė, kurios kultas išsilaikė nuo gilios senovės iki pat XX a. Dalyje paminklų jis buvo siejamas su senovinės dievybės Gunguno sūnumi Siuanminu, o kituose šaltiniuose laikytas Bi žvaigždyno dievybe, retkarčiais tapatinamas su vienu Šanjan paukščiu, kuris turėjęs galią tai padidėti, tai sumažėti, ir kai įtraukdavo orą savin, tai išdžiūdavo jūros.

„Kalnų ir jūrų knygos“ () paaiškinimuose rašoma, kad Juši turėjo vabzdžio lėliukės pavidalą. Vėliau Juši įgavo visiškai antropomorfinį pavidalą ir imtas šventyklose vaizduoti kaip galingas karvedys su geltonais šarvais, juoda barzda, kairioje rankoje laikantis puodynę su drakonu, o dešine tarsi šlaksto lietų (kitais atvejais jo dešiniojoje rankoje septynių žvaigždžių kardas, su kuriuo jis nukreipia lietų).

## Šaltiniai
Judi

**Judi** () arba **Juhuang** ( – ***Nefritinis valdovas***) kinų daoistinėje ir vėlesnėje liaudies mitologijoje – Aukščiausiasis valdovas, kuriam pavaldi visa visata: dausos, žemė ir požemio pasaulis, taip pat dievybės ir dvasios. Daoistiniame panteone Juhuang – antras iš trijų aukščiausių dievybių Sandzin. Judi įvaizdis, panašu, susikūrė ~X a. Manoma, kad šiam įvaizdžiui įtaką galėjęs padaryti su budizmu į Kiniją iš Indijos atkeliavęs Indros () įvaizdis.

Judi paprastai vaizduojamas sėdintis soste apsivilkęs ritualinį imperatoriaus apsiaustą, išsiuvinėtą drakonais, su karališkuoju galvos apdangalu (mian) ir su nefritine lentele rankose. Veidas padengtas barzda ir ūsais, neišreiškia jokios išraiškos (daoistinis tikrosios didybės ženklas). Pasakojama, kad Judi gyvena dangiškuose rūmuose, kurie yra aukščiausiame iš 36 dangaus juostų – Dalo. Iš ten jis valdo visus dangus, žemę ir požemio pasaulį. Jo rūmų duris saugo daoistų šventasis Van Linguanas. Judi paklūsta visos dievybės ir dvasios. Judi rūmuose yra savotiški skyriai (ministerijos): griaustinio, ugnies, jūros potvynių, Penkių šventųjų kalnų, turtų ir kt.

Labai retai minima Judi žmona. Jo antraeile žmona laikoma šilkininkystės deivė Matounjang, viena jo jaunųjų seserų laikoma Jandziango motina, o jo dukteris Cigunjang („septintoji mergelė“) – dažna pasakų, liaudies tikėjimų veikėja (jos dvasią kviečia merginos, norėdamos ištekėti). Pasak kai kurių daoistinių pasakojimų, Judi atsirado dangaus ir žemės sutvėrimo akimirką ir gyvena jis rūmuose ant Judzinšano kalno.

## Šaltiniai
Judu

**Judu** ( – 'tamsos sostinė') senovės kinų mitologijoje – požeminio pasaulio (Diju) sostinė, esanti pačioje šiaurėje. Buvo manoma, kad vartai, vedantys į Judu, yra Budžoušano kalno šiaurės vakaruose. Pasak „Huainanzi“ knygos, Judu tiesiog reiškė patį šiauriausią tašką.

## Šaltiniai
Judita

**Judita** ( – 'Judė', ) apokrifinėje Senojo Testamento tradicijoje – pamaldi našlė, išgelbstinti miestą nuo asirų antpuolio, pagrindinė Juditos knygos veikėja.

Kai asirų karaliaus Nabuchodonosoro karvedys Olofernas apgula Judėjos miestą Vetilujų, ir tame mieste išsenka vandens atsargos, gražuolė Judita, apsirengusi savo geriausius rūbus, pasiėmusi su savimi tarnaitę ir maisto atsargų išeina link priešo stovyklos. Ten ji prisistato jos grožio apkerėtam Olofernui ir jam pasakoja, kad atėjusi padėti užkariauti nuodėmėse paskendusį miestą ir nurodo jam tą akimirką, kai miestas Dievo bus perduotas į Oloferno rankas. Karvedys surengia Juditai puikų priėmimą, ir ši pasilieka jo stovykloje, kur maitinasi savo atsineštu maistu, o naktimis eina į slėnį, kur meldžiasi ir apsiprausia. Ketvirtą dieną Olofernas surengia puotą į kurią pakviečia ir Juditą. Jiems palapinėje pasilikus dviese, apgirtęs Olofernas, svajojantis užvaldyti Juditą, krenta į savo guolį, o Judita tada jo paties kalaviju nukerta galvą ir įdeda į krepšį su maisto atsargomis. Vidurnaktį ji kaip įprasta išeina iš stovyklos, bet paskui pasuka į savo miestą. Ten ji iškelia Oloferno galvą ant miesto sienos ir asirų pulkuose prasideda sąmyšis. Asirai priversti atsitraukti iki pat Damasko.

Juditos knyga patenka į Septuagintą, ir tiek stačiatikių, tik katalikų laikoma Senojo Testamento dalimi. Jos nepripažįsta protestantai ir judėjai.

## Šaltiniai
Teritorinės pretenzijos Antarktidoje

**Teritorines pretenzijas Antarktidoje** yra oficialiai pareiškusios septynios pasaulio šalys, tačiau ši teritorija pagal Antarkties sutartį niekam nepriklauso.

Iš viso 7 šalys pretenduoja į 8 žemyno dalis. Šios oficialios pretenzijos buvo pareikštos nuo 1908 iki 1942 m. Jos buvo pripažintos tik tų pačių valstybių, teikiančių kitas pretenzijas. Šalių teritorinės ambicijos yra dėl tam tikrų Antarktidos sektorių, išskyrus Petro I salą. Iš viso teritorines pretenzijas yra pareiškusios Argentina, Australija, Čilė, Prancūzija, Naujoji Zelandija, Norvegija ir Didžioji Britanija.

## Oficialios pretenzijos

## Dubliuotos pretenzijos

## Šaltiniai
Juvha

**Juvha** arba ***Juha, Jucha*** (, ) tiurkų (baškirų, Volgos totorių, turkmėnų, Chorezmo uzbekų) mitologijoje – demoniškas sutvėrimas, susijęs su vandens gaivalu. Juvha tai nuostabi mergelė, į kurią pavirsta daug metų (pasak totorių – 100 ar 1000) pragyvenęs slibinas Aždarha. Pasak turkmėnų ir Chorezmo uzbekų mitų, Juvha išteka už vyro, bet jam iškelia keletą sąlygų, pvz., nežiūrėti, kaip ji šukuojasi plaukus, neglostyti nugaros, po suartėjimo apsiplauti. Pažeidęs sąlygas, vyras atranda ant jos nugaros gyvatiškus žvynus, pamato, kaip šukuodamasi nusiima sau galvą. Jei Juvha nepabučiuojama, ji suėda savo vyrą. Ją užmušti galima tik bevandenėje vietoje.

## Šaltiniai
Jada

**Jada** (, , ) senovės tiurkų mitologijoje – maginis akmuo, kuriuo galima valdyti orus: iškviesti arba pašalinti lietų, sniegą ir kt. Dalyje šaltinių Jada siejamas su šamanais, nors kitur su šamanizmu ir nesiejamas. Pasak vienos iš legendų, Jadą iš Japeto gavo Ogūzchanas. Pasak kito viduramžių pasakojimo, ogūzų protėviai atėmė lietaus akmenis iš gyvūnų (šie juos laikė burnose ir tiesiai ant jų atsirasdavo debesys). Jados sąsaja su gyvūnais atsispindi kirgizų mitologijoje – šie tiki, kad šį akmenį galima rasti avių arba karvių skrandžiuose. Jakutai manė, kad stebuklingą *sata* akmenį šamanui gali padovanoti erelis.

Siužetas apie Jados naudojimą sutinkamas ir Firdousi kūrinyje „Šachnamė“.

## Šaltiniai
Smukučiai (Jurbarkas)

**Smukučiai** – vakarinė Jurbarko miesto dalis, esanti dešiniajame Mituvos krante, Kalnėnų karjero pietinėje pakrantėje. Buvusi pietrytinė Smukučių kaimo dalis. Yra Smukučių šilelis, kuriame 1914 m. kunigaikščio Ilariono Vasilčikovo rūpesčiu įrengtas Smukučių tvenkinys ir Smukučių vandens malūnas, nustojęs veikti po 1970 m., sodininkų bendrijos, Smukučių bendruomenė (nuo 2015 m.). Nuo 1890 m. Smukučių senkapio vietoje vadinamajame Pušynaityje, stovėjo kryžius, kuris 1989 m. atstatytas Juozo Bikulčiaus rūpesčiu (aut. Vaclovas Dubikaltis). Veikia parduotuvė „Smukučių kromelis“. Priklauso Jurbarko miesto seniūnijos Kalnėnų, Miškininkų ir Sodų seniūnaitijoms.

## Istorija

Miesto dalis sudaryta iš rytinės Smukučių kaimo dalies. Jurbarko miesto Naujosios kapinės turėjo būti įrengtos Smukučiuose, tačiau dėl aukšto gruntinio vandens lygio planų atsisakyta. Naujosios kapinės įrengtos Kalnėnuose.

## Šaltiniai
Jazatai

**Jazatai** () iranėniškoje mitologijoje – dievybių, Ahūra Mazdos pagalbininkų, eilė. Ši sąvoka dar ikizoroastrinės kilmės (plg. vid. osetinų *izaed*). Senovės persų panteone Jazatus atitinka *baga-*. „Jaunojoje Avestoje“ į Jazatų sąrašą įtraukiami Mitra, Ardvisura Anahita, Veretragna, Machas ir kiti dievai, savo rangu nusileidžiantys Ahūra Mazdai ir Ameša Spentai. Jazatai neminimi Zaratustros „Gathose“, todėl manoma, kad jų įtraukimas į panteoną buvo duoklė liaudies tikėjimams.

Savo platesne reikšme Jazatai (kaip „dievybės, dangaus gyventojai“) apima ir Ahūra Mazdą bei Ameša Spentą.

Žodis *yazata-* reiškia „garbintinas, šventas“ ir kilęs iš šaknies *yaz-* („melsti, garbinti“; plg.  „melsti, garbinti“,  „šventas“).

## Šaltiniai
Kraujo krioklys

**Kraujo krioklys** () – kraujo raudonio įšalęs krioklys, esantis viename iš rytų Antarktidos slėnių, Viktorijos žemėje, Teiloro ledyne. Krioklio spalvą lemia geležies oksido turintis sūrus vanduo. Krioklys garsėja ne vien savo spalva, bet ir čia ekstremaliomis sąlygomis išgyvenančiais gyvais mikroorganizmais. Nedidelė versmė, kuri ir sudaro „kraujo krioklius“, iš poledinio ežero, nepažeisdama jo ekosistemos, išteka įskilimo ledyne dėka. 

Krioklį 1911 m. atrado anglų geografas Thomas Griffith Taylor, slėnyje tyrinėjęs ledyną. Pradžioje manyta, kad raudoną spalvą krioklio vandeniui suteikia raudondumbliai. Tačiau tikroji priežastis pasirodė kur kas labiau intriguojanti. Pasirodo, prieš milijoną metų Teiloro ledynas po savimi „palaidojo“ ežerėlį, kuriame veisėsi senovinių bakterijų bendruomenės. Ežerėlis, kaip nustatė mokslininkai, buvo palaidotas po storu ledo sluoksniu ir tikrąja to žodžio prasme įstrigo laike. Negaudamos saulės šviesos ir deguonies, šios bakterijos yra labai specifinės ir anachronistinės. Po ledynu glūdintis ežeras savo ruožtu pasižymi druskingumu ir geležies klodais. Kraujo kriokliai primena, kokiomis ekstremaliomis sąlygomis gali egzistuoti gyvybė.

## Galerija

Taylorglacier pho 2013 studinger.jpg|Kraujo krioklys ledyno papėdėje, 2013 m.
Blood Falls 1834170 166fdf53a6 o.jpg
Blood Falls 2474051 e40871ef30 o.jpg


## Nuorodos

* 14 įspūdingiausių pasaulio krioklių
* Po 100 metų įminta ​kraujo krioklių paslaptis
Naujosios Vilnios stadionas

**Naujosios Vilnios stadionas** – stadionas, esantis Naujojoje Vilnioje, tarp Respublikinė Vilniaus psichiatrijos ligoninės ir Vilniaus Švč. M. Marijos, Taikos Karalienės bažnyčios. Futbolo stadionas su aikštynu buvo įrengtas ligoninės teritorijoje.

Nuo 2002 m. veikia FK Granitas Vilnius (prezidentas Konstantinas Aleksandrovičius). Vaikų futbolo klubas „Granitas” naudojasi aikštynu šalia ligoninės. Pastatas su persirengimo kambariais ir futbolo klubo administracija įrengti privačiomis lėšomis (kainavo ~100 tūkst. litų).

## Šaltiniai

## Nuorodos
Vidmantas Sragauskis

**Vidmantas Sragauskis** (g. 1986 m. birželio 23 d. Plungėje) – Lietuvos krepšininkas rungtyniaujantis Prienų Birštono Vytauto klube.

2006 - 2012 m. rungtyniavo Kauno "LKKA Atleto". 2012-2013 m. sezoną persikelė į Kauno LSU-Baltų komandą. 2013-2014 m. pradėjo Kauno raj. LSU-Atleto komandoje ir vėliau vasarį persikėlė į Alytaus Dzūkiją. 2014 m. liepos 25 d. pasirašė sutartį su Prienų Birštono Vytauto komanda 

## Nuorodos
Nepaklusnumas (filmas)

**Nepaklusnumas** () – 1981 m. Italijoje sukurta drama pagal to paties pavadinimo Alberto Moravia romaną.

## Pagrindiniai aktoriai
: *Aktorius – vaidmuo*
* Stefania Sandrelli – Andžela
* Teresa Ann Savoy – Edita
* Karl Zinny – Luka Manzis
* Mario Adorf – ponas Manzis

## Turinys

Luka – keturiolikmetis paauglys, augantis nerūpestingoje aplinkoje, kurią garantuoja pasiturintis tėvas ir dvi moterys, kurios neabejingos jo bręstančiam grožiui: medicinos sesuo Andžela ir draugė žydaitė Edita. Nepaisant to, vaikinas jaučiasi nelaimingas ir stengiasi atsiriboti nuo jo tėvo sukurto pasaulio, pilno melo ir išdavysčių. Jis patenka pas partizanus, tačiau kariauti jam beveik netenka. Nors karui pasibaigus visi, kurie dalyvavo pasipriešinime, laikomi didvyriais, gyvenimas šeimoje pernelyg nesikeičia: tėvas toliau neištikimas motinai su Edita, kuri ir jam atskleidžia kūniškos meilės paslaptis. Po to, kai mergina miršta nuo širdies smūgio, Luka suserga ir nebenori pasveikti, tokiu būdu neigdamas jį supantį pasaulį...
Šventojo Lauryno naktis (filmas)

**Šventojo Lauryno naktis** () – 1982 m. Italijoje sukurta drama apie Antrojo pasaulinio karo pabaigą, papasakotą per eilinių žmonių likimus. Juosta buvo parinkta atstovauti šalį Oskaro apdovanojimui gauti, tačiau nebuvo nominuota.

## Pagrindiniai aktoriai
: *Aktorius – vaidmuo*
* Omero Antonutti – Galvano 
* Margatita Lozano – Konseka
* Claudio Bigagli – Korado
* Miriam Guidelli – Belinda
* Massimo Bonetti – Nikolia
* Graziella Galvani

## Turinys

Italija, paskutinieji karo mėnesiai. Besitraukiantys vokiečiai bei vietiniai fašistai, nujaučiantys artėjančią pabaigą, stengiasi padaryti kuo daugiau žalos paprastiems gyventojams, kurie jau atvirai simpatizuoja Sąjungininkams ir laukia jų pasirodymo. Dalis nedidelio San-Miniato miestelio gyventojų, sužinoję apie vokiečių planus susprogdinti dalį namų, nusprendžia traukti pasitikti amerikiečių dalinių, o kiti, manydami, kad tai pernelyg rizikinga, nusprendžia likti, tačiau tiek vieniems, tiek kitiems teks iškęsti nemažai išbandymų...

## Apdovanojimai ir nominacijos
Barbarela

**Barbarela** – režisieriaus Roger Vadim 1968 m. sukurta fantastinė juosta pagal Prancūzijoje populiarų to paties pavadinimo komiksą. Pradžioje filmas nesulaukė publikos dėmesio, tačiau 1977 m. pakartotas jo leidimas pavertė jį kultiniu.

## Pagrindiniai aktoriai
: *Aktorius – vaidmuo*
* Jane Fonda – Barbarela
* Ugo Tognazzi – Markas
* Anita Pallenberg- Juodoji Sogo karalienė
* Milo O‘Shea – Diuranas Diuranas
* Marcel Marceau – profesorius Pingas
* John Phillip Law – angelas Pygaras
* Claude Dauphin – prezidentas
Pagrindinį vaidmenį režisieriaus žmona amerikietė Jane Fonda po to, kai jo atsisakė Sophia Loren ir Brigitte Bardot. 

## Turinys

4100-ieji metai. Gražuolė Barbarela, gavusi tiesioginę Prezidento užduotį, vyksta į tarpgalaktinę ekspediciją ieškoti mokslininko Diurano Diurano neįtardama, kad jis ir yra didysis piktadarys, grasinantis visai visatai...
Jamantaka

**Jamantaka** ( – 'pribaigęs Jamą'), ***Jambri*** ('Jamos priešas') – vienas pagrindinių idamų budistinėje Vadžrajanos sistemoje. Pirmą kartą Jamantaka minimas III a. „Gūhjasamadža“ tantroje, „Mandžušri mūla kalpoje“ jis siejamas su bodhisatva Mandžušri, kuriuo piktuoju aspektu yra laikomas vėlesnėje mitologijoje (kaip ir Mandžušri, Jamantaka emanuojasi iš dhjani budos Akšobhjos).

„Sadhanamaloje“ užsimenama apie skirtingus Jamantakos tipus: *Raktajamari* ('raudonasis Jamaris'), *Krišnajamari* ('juodasis Jamaris'), kuris stoja keturiais skirtingais pavidalais – dvirankis, keturrankis ir šešiarankis. Pats žymiausias Jamantakos pavidalas yra ***Vadžrabhairava*** ( – 'grėsmingoji vadžra', ), kuris pirmą kartą minimas „Mandžušri mūla kalpoje“. Pilnas Vadžrabhairavos apibūdinimas pateikiamas VIII a. „Vadžrabhairava tantroje“: jis tamsiai mėlynos spalvos, turi devynias galvas, kurių viena – jaučio, 34 rankas ir 16 kojų. Paprastai Jamantaka pasirodo drauge su savo pradžnia Vadžravetali.

## Šaltiniai
Taip prasideda nuotykiai

**Taip prasideda nuotykiai** () – 1975 m. Italijoje sukurtas filmas.

## Pagrindiniai aktoriai
: *Aktorius – vaidmuo*
* Monica Vitti – Meilutė
* Claudia Cardinale – Laura
* Guido Leontini – Lauros vyras
* Ninetto Davoli

## Turinys

Kartą į skalbyklą, kurioje dirbo paprasta mergina Laura, užsuko impozantiška motociklininkė Meilutė. Jos kalbos apie laisvą gyvenimą ir jo teikiamas galimybes taip apsuko šiai galvą, kad Laura metė darbą, vyrą ir prisidėjo prie Meilutės. Abi merginos sėdo ant motociklo ir leidosi į kelią, kuriame jų laukė nauji nepatirti nuotykiai ir iššūkiai...
Jamata no Oroči

**Jamata no Oroči** ( – 'aštuongalvė/aštuonkaklė gyvatė-siaubūnas') japonų mitologijoje – siaubingas sutvėrimas, žinomas iš mito apie audrų dievą Susano. Šis dievas žemėje sutinka pirmuosius žmones Asinadzuti ir Tenadzuti, kurie jam papasakoja apie Jamata no Oroči, surijusi jų septynias dukteris. Susano tada prašo senolio atiduoti Kusindahimė jam į žmonas. Gavęs sutikimą, jis mergaitę paverčia į šukas ir įsmeigia į savo šukuoseną, o senoliams paliepia išvirti aštuonissyk išvalytą sakę, sutverti aptvarą, aptvare atidaryti aštuonerius vartus, prie kiekvienų vartų padaryti po pakylą, o ant kiekvienos pakylos pastatyti po statinaitę su sake.

Susano sumanymas pasirodo sėkmingas: atvykęs mergaitės Jamata no Oroči įmerkė savo galvas į statines su sake ir prisigėręs užmigo. Susano sukapojo slibiną į gabalus, dėl ko „Hi upė vietoje vandens pasruvo kraujais“. Vidurinėje gyvatės uodegoje Susano aptiko kardą, ir palaikęs jį reto grožio, nunešė deivei Amaterasu.

Japonų tyrinėtojų nuomone, mitas apie Susano pergalę prieš Jamata no Oroči yra seniausias iš daugybės japonų liaudies legendų apie didvyrius, savo kalaviju ir gudrybe nugalinčius pabaisas.

## Šaltiniai
Marija Leticija Ramolino

**Marija Leticija Ramolino** (*Maria Letizia Ramolino*, 1750 m. rugpjūčio 24 d., Ajačas – 1836 m. vasario 2 d., Roma) – Napoleono Bonaparto motina.

## Biografija

Būdama 14 metų buvo ištekinta už teisininko Karolio Bonaparto. Jiem gimė 13 vaikų, iš kurių pilnametystės sulaukė 5 sūnūs ir trys dukterys:

* Žozefas Bonapartas (1768–1844), Ispanijos karalius
* Napoleonas Bonapartas (1769–1821), Prancūzijos imperatorius
* Liusjenas Bonapartas (1775–1840), Kanino ir Muzinjano princas.
* Eliza Bonapart (1777–1820), Toskanos didžioji hercogienė.
* Lui Bonapartas (1778–1846), Olandijos karalius.
* Polina Bonapart (1780–1825), Gvastalo hercogienė.
* Karolina Bonapart (1782–1839), Klevo didžioji hercogienė.
* Žeromas Bonapartas (1784–1860), Vestfalijos karalius.

1769 metais Korsika perėjo į Prancūzijos kontrolę, tačiau Leticija taip ir neišmoko prancūzų kalbos. 1785 metais tapo našle ir po 8 metų buvo priversta su vaikais persikraustyti į žemyną, į Marselį. 

Po Napoleono karūnacijos (kurioje ji dalyvauti nepanorėjo ) jis Leticijai davė titulą „Madam Imperatoriaus Motina“  () ir padovanojo Pont-sur-Seine valdas netoli Paryžiaus. Nežiūrint į didelį jos turtą, Madam-motina, pragyvenusi daug metų ant skurdo ribos, išsiskyrė šykštumu, Prancūzijos reikalais nesidomėjo ir retai būdavo dvare.

## Literatūra
* Бонапарты // Энциклопедический словарь Брокгауза и Ефрона: в 86 т. (82 т. и 4 доп.). – СПб., 1890–1907.

## Pastabos

## Išnašos
Ledkalnis B-15

**Ledkalnis B-15** – buvęs didžiausias pastebėtas pasaulio ledkalnis Antarktidoje. Buvo 295 km ilgio ir 37 km pločio, paviršiaus plotas sudarė 11 000 km².

2000 m. kovo mėnesį jis atskilo nuo Roso šelfinio ledyno, o dalis suskilo į mažesnius ledynus. Didžiausia iš šių atskilusių dalių buvo pavadinta B-15A. 2003 m. šis ledynas pradėjo dreifuoti ir pasuko į šiaurę, o 2005 m. skilo į kelias dalis. Po dešimtmečio šis ledkalnis vis dar nebuvo neištirpęs.

2001 m. sausio 29 d. mokslininkai B-15A ledkalnyje įtaisė GPS siųstuvus, siekdami matyti kintančią ledkalnio poziciją. Tai buvo pirmas kartas pasaulyje, kai ledkalnis tiriamas tokiu metodu. GPS leido pamatyti ir sekti šio ledkalnio kelią.

2005 m. balandžio 10 d. šis ledynas susidūrė su Drygalskio ledo liežuviu, dėl to nuo šio liežuvio nuskilo 8 km² ledo gabalas ir buvo pakeistas Antarktidos žemėlapis.

2018 m. iš šio ledkalnio buvo likusios tik keturios didesnės nei 70 km² dalys. Iš jų B-15Z pavadinta dalis nudreifavo apie 280 km į šiaures rytus nuo Pietų Džordžijos salos. Dauguma ledkalnių nepasiekdavo tokių tolimų vietų į šiaurę nuo Antarktidos.

2020 m. iš ledkalnio liko tik dvi susekamos dalys – B-15aa ir B-15ab. 2021 m. pastaroji dalis buvo vienintelė, kurią JAV nacionalinis ledo centras sugebėjo sekti.

## Šaltiniai
Balandžių namai

**Balandžių namai** () – 1972 m. sukurta drama.

## Pagrindiniai aktoriai
: *Aktorius – vaidmuo*
* Ornella Muti – Sandra
* Lucia Bose – Aleksandra
* Glen Lee – Fernando
* Caterina Boratto
* Carmen de Lirio
* Luis Davila

## Turinys

Našlė Aleksandra gyvena kartu su nepilnamete dukterimi Sandra prabangioje viloje pietų Ispanijoje. Kartą į miestą grįžta buvęs jos meilužis Fernando ir tarp jų vėl įsiliepsnoja aistra. Vis dėlto sužinojusi, kad šis dėl pinigų gyveno su senyva moterimi, santykius nutraukia. Norėdamas atkeršyti, Fernando nusprendžia suvilioti Sandrą...
Nilo slenksčiai

**Nilo slenksčiai** – seklumų ruožas Nilo upėje tarp&nbsp;Asuano&nbsp;ir Chartumo (Sudanas), kur gausu rėvų, riedulynų, sraujymių.

## 6 slenksčiai
Išskiriami 6 Nilo slenksčiai, kurie skaičiuojami priešsroviui. Pirmasis slenkstis mūsų dienomis yra Egipte, o kiti – Sudane.
* Pirmasis slenkstis yra Egipte ties Asuanu, (). Jo vieta buvo pasirinkta&nbsp; Asuano užtvankos&nbsp;statymui.
* &nbsp;Antrasis slenkstis (arba Didysis slenkstis) buvo Nubijoje&nbsp;ir dabar yra panardintas po Nasero tvenkiniu.&nbsp;()
* Trečiasis slenkstis yra&nbsp;ties Haneku ()
* Ketvirtasis slenkstis yra &nbsp;Manasiro dykumoje&nbsp;and is užtvindytas&nbsp;Merovės tvenkinio (nuo 2008 m.). ()
* Penktasis slenkstis yra netoli Nilo ir Atbaros santakos&nbsp;()
* Šeštasis slenkstis yra netoli nuo Meroės. ()pp

## Istorija

Pirmasis Nilo slenkstis senovėje buvo riba tarp Egipto ir Kušo. Vėliau egiptiečiai užkariavo žemes iki pat šeštojo slenksčio.

Nilo slenksčiai buvo viena pagrindinių priežasčių XIX a. trukdžiusių britų keliautojams pasiekti Nilo aukštupį.

## Nuorodos
* The Cataract Nile and the Great Bend 
* The 1905–1907 Breasted Expeditions to Egypt and the Sudan: A Photographic Study  – *See also related photos listed under* index „Nile, Third Cataract“; and „Nile, Fourth Cataract“.
; *Slenksčių nuotraukų nuorodos:*
# First Cataract
# Second Cataract & Second Cataract
# Third Cataract & Third Cataract  & Third Cataract 
# Fifth Cataract
Antarktidos laiko juostos

**Antarktidos laiko juostos** įvairiose Antarktidos teritorijose patogumo dėlei sutampa su šalies, kuriai ta teritorija priklauso, arba pagrindinės tiekimo bazės. Teoriškai Antarktida turėtų būti visose laiko juostose iš karto, kadangi netoli jos centro yra Pietų ašigalis, kur sueina visi dienovidiniai. Teritorijos, kurioje nėra žmonių bazių, patogumo dėlei laikomos nepriklausančiomis jokiai laiko juostai ir žymimos tiesiog UTC be skaičiaus. Atitinkamai, IANA laiko juostų duomenų bazėje saugomos tik nuolat gyvenamas žmonių bazes turinčių Antarktidos teritorijų laiko juostos.

Daugumoje regionų vasaros laikas nenaudojamas, kadangi beveik visa Antarktida yra už Pietų poliaračio, vasarą saulė matoma ištisą parą ir vasaros laikas būtų tik bereikalinga komplikacija. Vasaros laikas yra naudojamas tik tose teritorijose, kurių laiko juosta susieta su vasaros laiką naudojančia valstybe ar tiekimo baze. Pavyzdžiui, Roso teritorija ar Palmerio žemė.

## Nuorodos ir šaltiniai

*Antarktidos laiko juostos timegenie.com portale
*Laikas Antarktidoje, timeanddate.com portalas
*Antarktidos teritorijų priklausymas valstybėms